Miss Minnesota 2012 ນິດຕະຍາ ປານມາໄລທອງ ກຽມໂຕເຂົ້າປະກວດ Miss USA
ນິດຕະຍາ ເປັນນາງງາມລັດ ເຊື້ອສາຍເອເຊຍ ຄົນດຽວເທົ່ານັ້ນ ທີ່ຈະໄດ້ ເຂົ້າຮ່ວມ​ປະ​ກວດ Miss USA ທີ່ຈະ​ມີ​ຂຶ້ນ​ໃນ​ເດືອນ​ມີ​ຖຸນາ ຈະ​ມາ​ຮອດ​ນີ້.
ເຊີນທ່ານຕິດຕາມອ່ານແລະຟັງ ບົດສໍາພາດຕອນທີສອງ ກັບນິດຕະຍາ ປານມາໄລທອງ ນາງງາມລັດມິນນີໂຊຕາ ທີ່ຈະໄດ້ເຂົ້າຮ່ວມແຂ່ງຂັນບາດເອົາມົງກຸດ ນາງງາມສະຫະລັດ ອາເມຣິກາ ຫລື Miss USA ໃນອີກບໍ່ນານນີ້ ສະບາຍດີທ່ານຜູ້ຟັງ ຈາກບົດສໍາພາດຕອນທີນຶ່ງນັ້ນ ເຮົາໄດ້ຮູ້ວ່າ ນິດຕະຍາໄປສະໝັກເຂົ້າ ປະກວດນາງງາມລັດມິນນີໂຊຕາ ກໍເພາະຢາກໄດ້ເງິນລາງວັນ ຈໍານວນ 4 ໝື່ນກ່ວາ$ ທີ່ ເປັນທຶນສໍາລັບການສຶກສາຢູ່ມະຫາວິທະຍາໄລແຫ່ງນຶ່ງໃນລັດມີຊູຣີ ນິດຕະຍາມີເວລາພຽງ ສອງເດືອນເທົ່ານັ້ນ ເພື່ອກຽມໂຕ ຊຶ່ງນາງເລີ່ມຕົ້ນດ້ວຍການສົ່ງໃບສະໝັກ ແລະໃບຊີວະ ປະວັດ ຫລື biography ແລະຮູບເຂົ້າໄປຍັງເວັບໄຊ້ທ໌ຂອງບໍລິສັດ Future Productions ທີ່ເປັນຜູ້ຈັດການປະກວດນາງງາມໃຫ້ຫລາຍໆລັດ ແລະເປັນຜູ້ຄັດເລືອກຂັ້ນຕົ້ນ ນິດຕະຍາ ກ່າວດັ່ງນີ້: ນິດຕະຍາເວົ້າວ່າ ນາງບໍ່ຮູ້ສຶກຕື່ນເຕ້ນເລີຍຕອນຍ່າງຢູ່ເທິງເວທີ ເພາະເຄີຍເປັນນາງແບບມາກ່ອນ ແຕ່ຄິດວ່າໂຕເອງຄົງຈະຕື່ນເຕ້ນສຸດຂີດ ເພາະວ່າມີຄົນເບິ່ງຫລາຍກ່ວາ ນິດຕະຍາໄດ້ຜ່ານການຄັດເລືອກເບື້ອງຕົ້ນ ພ້ອມກັບນາງສາວຄົນອື່ນໆອີກ 22 ຄົນ ທີ່ຖືກຄັດເລືອກລົງໃຫ້ເຫລືອພຽງ 14 ຄົນ ເພື່ອເຂົ້າ ຮອບສຸດທ້າຍຂອງການປະກວດ ທີ່ຈັດຂຶ້ນພ້ອມໆກັນກັບການປະກວດນາງງາມລັດມິນນີໂຊຕາໄວລຸ້ນ ຫລື Miss Teen Minnesota USA 2012 ຢູ່ເທິງເວທີດຽວກັນນັ້ນ ການປະກວດແມ່ນປະກອບດ້ວຍສາມພາກສ່ວນດ້າຍກັນ ຄືຮອບສໍາພາດ ຮອບນຸ່ງຊຸດອາບນໍ້າ ແລະຮອບຊຸດລາຕີ ແມ່ນຮອບໃດທີ່ນິດຕະຍາຄິດວ່າ ທໍາຄະແນນໃຫ້ໄດ້ຫລາຍທີ່ສຸດແລະນໍາມົງກຸດນາງງາມລັດ ມິນນີໂຊຕາມາໃຫ້ນາງ? ເຖິງແມ່ນຈະໄດ້ເປັນນາງງາມລັດມິນນີໂຊຕາມາໄດ້ຫລາຍເດືອນແລ້ວກໍຕາມ ແຕ່ນິດຕະຍາ ກໍຍັງບໍ່ໄດ້ໄປຮຽນຕໍ່ມະຫາວິທະຍາໄລຕາມທີ່ຕັ້ງໃຈໄວ້ເທື່ອ ເພາະວ່ານາງຕ້ອງໄດ້ປະຕິບັດ ພາລະກິດຂອງຕໍາແໜ່ງນາງງາມລັດຂອງນາງຕະຫລອດປີນີ້ ໂດຍການໄປປາກົດໂຕໃນງານ ສາທາລະນະຕ່າງໆ ເຊ່ນ ໄປຢ້ຽມຢາມເປັນກໍາລັງໃຈໃຫ້ພວກເດັກນ້ອຍທີ່ເປັນພະຍາດ Down’s Syndrome ຄືກັນກັບນ້ອງຂອງນາງຢູ່ທີ່ໂຮງ ຮຽນຂອງເຂົາເຈົ້າ ແລະທີ່ສໍາຄັນ ທີ່ສຸດກໍຄື ນາງຍັງຕ້ອງໄດ້ເຮັດການຫາເງິນຫາຄໍາ ມາຊ່ວຍລ້ຽງດູຄອບຄົວ ຊຶ່ງນິດຕະຍາ ກ່າວວ່າ ຂະນ້ອຍຕ້ອງໄດ້ຊ່ວຍພໍ່ແມ່ແທ້ໆ ເພາະວ່າເພິ່ນລ້ຽງພວກຂະນ້ອຍມາຫລາຍແລ້ວ ເວລານີ້ ນິດຕະຍາກັບພໍ່ແມ່ ເກສອນແລະແກ່ນຈັນ ປານມາໄລທອງ ກັບສະມາຊິກຄອບຄົວ ອີກ 7 ຄົນ ດໍາລົງຊີວິດຢູ່ເມືອງ Savage City ໃນເຂດຊານເມືອງມິນນີອາໂປລິສ ທ່ານ ເກສອນສະແດງຄວາມຮູ້ສຶກ ກ່ຽວກັບຕໍາແໜ່ງນາງງາມຂອງລູກສາວວ່າ: ສ່ວນນິດຕະຍານັ້ນ ສະແດງຄວາມຮູ້ສຶກຂອງນາງວ່າ: ການປະກວດ Miss USA ຈະມີຂຶ້ນໃນເດືອນມີຖຸນາຈະມາຮອດນີ້ ຊຶ່ງກໍໝາຍຄວາມວ່າ ນິດຕະຍາມີເວລາອີກປະມານ 3 ເດືອນປາຍເທົ່ານັ້ນ ເພື່ອກຽມໂຕ ທັງໃນທາງດ້ານຈິດໃຈ ຮ່າງກາຍ ເຄື່ອງນຸ່ງຂອງຖືໃນການເຂົ້າປະກວດ ຊຶ່ງຈະມີຂຶ້ນເປັນເວລາສອງອາທິດ ບໍ່ແມ່ນ ສອງມື້ ຄືກັນກັບການປະກວດນາງງາມລັດມິນນີໂຊຕາ ສະນັ້ນ ນິດຕະຍາຈຶ່ງມີຄວາມກັງ ວົນໃຈເປັນທີ່ສຸດ ຍ້ອນການຂາດເຂີນດ້ານເງິນຄໍາຫລືສະປອນເຊີຜູ້ອຸບປະຖໍາ ເພາະວ່າການ ຊ່ວຍເຫລືອທີ່ນາງໄດ້ຮັບໃນຖານະເປັນນາງງາມລັດນັ້ນ ກໍມີແຕ່ຊຸດລາຕີແລະຊຸດອາບນໍ້າ ກັບເງິນເບ້ຍລ້ຽງເລັກໆນ້ອຍໆ ທີ່ສໍາຄັນທີ່ສຸດ ກໍຄື ນິດຕະຍາຢາກໃຫ້ທຸກໆຄົນໃນຄອບ ຄົວຂອງນາງໄດ້ໄປເບິ່ງໃຫ້ກໍາລັງໃຈນາງ ໃນການປະກວດຄັ້ງຍິ່ງໃຫຍ່ໂອກາດດຽວໃນຊີວິດ ຂອງນາງຄັ້ງນີ້ ຊຶ່ງຈະມີຂຶ້ນຢູ່ລັສເວກັສ ແລະນິດຕະຍາກໍໂຊກດີ ທີ່ໄດ້ມີນັກທຸລະກິດລາວ ຄົນນຶ່ງ ຄືທ່ານເພັດສະໝອນ ມ້າວຄໍາຜິວ ໄດ້ຮັບປາກທີ່ຈະຊີ້ປີ້ຍົນໃຫ້ໝົດທຸກຄົນໃນຄອບ ຄົວຂອງນາງ ໄດ້ເດີນທາງໄປເບິ່ງນາງປະກວດຢູ່ລັສເວກັສ ທີ່ນິດຕະຍາຍັງຕ້ອງການການ ຊ່ວຍເຫລືອຢູ່ໃນເວລານີ້ ກໍຄືຄ່າໃຊ້ຈ່າຍໃນການຢູ່ກິນຂອງຄອບຄົວຢູ່ທີ່ນັ້ນ ສໍາລັບໂອກາດ ໃນການໄດ້ຮັບໄຊຊະນະນັ້ນ ນິດຕະຍາກ່າວວ່າ ນາງບໍ່ຫວັງສູງປານນັ້ນ: “” ໃນລະຫວ່າງນີ້ ນິດຕະຍາກໍາລັງພະຍາຍາມຍາດເວລາເຂົ້າພົວພັນກັບປະຊາຄົມລາວໃນທົ່ວ ລັດມິນນີໂຊຕາ ແລະທົ່ວສະຫະລັດ ເພື່ອແນະນໍາຕົນເອງ ພົບພໍ້ກັບຜູ້ຄົນ ແລະຮ້ອງຂໍກໍາລັງ ໃຈແລະການສະໜັບສະໜຸນ ນິດຕະຍາກ່າວມ້ວນທ້າຍການສໍາພາດວ່າ: “ ຄວາມປາດຖະໜາອີກຢ່າງນຶ່ງຂອງນິດຕະຍາກໍຄືຢາກໄປປະເທດລາວ ຢ້ຽມຢາມບ້ານເກີດເມືອງນອນ ແລະຊຸກຍູ້ໃຫ້ເດັກນ້ອຍລາວເອົາໃຈໃສ່ໃນການສຶກສາຮໍ່າຮຽນ ໂດຍຖືເອົາໂຕນາງເອງເປັນໂຕຢ່າງ ຊຶ່ງເຖິງແມ່ນອາຍຸຈະ 27 ປີແລ້ວ ແຕ່ກໍຍັງມີຄວາມຕັ້ງໃຈທີ່ຈະໄປຮຽນຕໍ່ ແລະກໍແມ່ນຄວາມຕັ້ງໃຈອັນນີ້ເອງຂອງນາງ ທີ່ນໍາພານິດຕະຍາມາຮອດຈຸດນີ້ ໄດ້ເປັນນາງງາມລັດມິນນີໂຊຕາ ແລະກໍອາດຈະໄດ້ມັນນາງງາມສະຫະລັດອາເມຣິກາກໍໄດ້ ວີໂອເອ ກໍຂໍເປັນກໍາລັງໃຈແລະ ອວຍພອນໃຫ້ນິດຕະຍາ ປານມາໄລທອງ ສາວລາວອາເມຣິກັນ ທີ່ໄດ້ສ້າງຊື່ສຽງໃຫ້ຄົນລາວທົ່ວໂລກຄົນນີ້ ຈົ່ງປະສົບຄວາມສໍາເລັດດັ່ງໃຈປາດຖະໜາ ປະຕິທິນປີ 2012 ຂອງນິດຕະຍາ ປານມາໄລທອງ ນາງງາມລັດມິນ ນີໂຊຕາ ມີຈໍານ່າຍແລ້ວ ທ່ານໃດ ທີ່ຢາກໄດ້ໄວ້ເປັນທີ່ລະນຶກ ເຊີນ ເຂົ້າໄປຈອງໄດ້ ທີ່: ຊຶ່ງທ່ານສາມາດຊ່ວຍອຸບປະຖໍານິດຕະຍາໄດ້ ໂດຍເພິ່ມ ເງິນຄ່າສົ່ງໃສ່ຕາມແຕ່ສັດທາຂອງທ່ານ ເງິນທຸກເຊັນ ແມ່ນຈະມອບໃຫ້ນິດຕະຍາທັງໝົດ ການຈັດພິມປະຕິທິນນີ້ແມ່ນເປັນການຊ່ວຍເຫລືອອີກຢ່າງນຶ່ງຂອງເພັດສະໝອນ ມ້າວຄໍາຜິວ ແລະເກດສະໜາ ວິໄລລັກ